ועדת הכספים, כנסת 25, פרוטוקול מספר 326, 2024-02-19 00:00

משה גפני: שלום, הצעת חוק לתיקון פקודת מס הכנסה (תיקון  מס' 268), התשפ"ד-2024

משה גפני:      מי מסביר את החוק? זה דיווח

משה גפני:  תוכל להסביר בלי מצגות? אנחנו מבינים גם ככה

אסף וכסלר: בטח

אסף וכסלר:  מתנהלים פה הרבה דיונים בשבועיים הקרובים, וימשיכו בשבועות הקרובים בנוגע לכל הצעדים שמובאים במסגרת התקציב, במסגרת זה שאנו בתקופה מאוד מאתגרת עם גידול משמעותי בהוצאות ובסוף יש מיסים אילו מיסים להעלות ואיך לבצע את זה ויש מדרג שאפשר לשים על השולחן של מה כדאי לעשות ראשון ומה אחרון מתוך הסתכלות, מה יכול לפגוע בצמיחה, בפעילות כלכלית וכו'

אסף וכסלר:  הצעד הראשון שאפשר לעשות הוא הון שחור, לאחר מכן לטפל בעיוותי מס, לאחר מכן במיסים עקיפים וישירים במסגרת ההשפעות של זה

אסף וכסלר:  יש פה שני צעדים שהראשון מטפל בהון שחור כלומר אנו מיישמים חובת דיווח כדי לטפל בהון שחור כדי לטפל באנשים שחייבים במס אך לא משלמים אותו, וצעד שני שעוסק בעיוותי מס – שהוא ביטול הצמדת תקרת הפטור

אסף וכסלר:      בסופו של דבר מנגנון המיסוי שיש כיום על יוצר תמריצים להשקעה בשוק הדיוק על חשבון חלופות השקעה אחרות

אסף וכסלר:  זה מוביל לעליית מחירי הדיור, אי אפשר להתעלם מזה

אסף וכסלר:  הכניסה ההולכת ועולה של המשקיעים לשוק מובילה לעליית מחירים

ינון אזולאי: אתה מטריף אותי

ינון אזולאי:  כל פעם אתם הולכים למשקיעים, לאזרחים

ינון אזולאי:  אולי הבעיה בבית? אתם בורחים מהסיבה האמיתית של העלאת המחירים

ינון אזולאי:  אתם בורחים מזה אם אתם רוצים לסגור את רמ"י, אם הבעיה או לא

ינון אזולאי:  תעשו דיון על זה, תביאו משהו נורמלי, לכו לשורש הבעיה

אסף וכסלר: הצעד הכי משמעותי בשוק הדיור הוא הגדלת היצע

חנוך דב מילביצקי: איך אתה מגדיל היצע בלי קרקע?     

ולדימיר בליאק: המשמעות של ביטול ההצמדה היא שחיקה הדרגתית של הפטור

שולמית אלוני: ניסיתם לבטל אותו בעבר

שולמית אלוני:  זה לא עבד

אסף וכסלר: נכון

אסף וכסלר:  אנו גם מבינים, שנכון לעשות מהלכים כאלה בצורה הדרגתית

ינון אזולאי: אולי תגידו לנו אילו תוצאות היו לכם עד כה

ינון אזולאי:  אנו לא רואים את התוצאות

ינון אזולאי:  מה שהבאתם לנו קודם באחד הדיונים, מ-2019

ינון אזולאי:  יש לכם פה מ-2015

אסף וכסלר: בסוף נעשתה סקירה מאוד משמעותית של ה-OECD בנושא מיסוי נדל"ן בישראל

אסף וכסלר:  זו אחת ההמלצות המרכזיות שלהם, ליישם מיסוי על שכר דירה בישראל כפי שנהוג מהשקל הראשון

אסף וכסלר:  אנו אומרים פה – נעשה את זה בצורה הרבה יותר הדרגתית

ינון אזולאי: מה המצב של שוק השכירות בעולם ביחס לישראל?     

אסף וכסלר: שוק השכירות בישראל הוא במקום טוב בהשוואה לעולם

אסף וכסלר:  מבחינת מספר המתגוררים בשכירות- - - וביחס לעלות השכירות ביחס להכנסה אנו במקום מאוד נמוך

אסף וכסלר:  אנו מסתכלים על מדינות אירופה

אסף וכסלר:  שיעור ההוצאה על שכירת ביחס להכנסה מגיע לשיעור הרבה יותר גבוה ממה שאנחנו מכירים פה, לאזור 30%, 40%, 50% אפילו

אסף וכסלר:  פה אנו באזור 22%, 23%

ינון אזולאי: זה גובל גם לשכר הממוצע שם למשל?     

אסף וכסלר: כן, לשכר החציוני לדעתי נבדק לממוצע

אסף וכסלר:      אנו עשים פה תנועת מספריים בשני צדדים

אסף וכסלר:  ביחס לשוק הפרטי, הרעיון הוא לאסדר אותו באופן הדרגתי בהסתכלות מאוד ארוכת טווח, ומנגד אנו מייצרים פה את שוק השכירות המוסדי ומחזקים אותו מאוד

אסף וכסלר:  יש מהלך מאוד משמעותי שדיברנו עליו בסבב הקודם של המכירה למשכיר במהלך שלא דורש חקיקה – כי בפעם הקודמת דיברנו על מהלך שדורש חקיקה, אז מהלך שלא דורש חקיקה יצאנו לדרך בעולמות המכרזים של דירה להשכיר, לאפשר ליזמים להכניס שותפים – בין היתר שותפים משקיעים פרטיים לפרויקטים של השכירות ארוכת טווח ולשפר את הכלכליות של הפרויקטים האלה

אסף וכסלר:  חוץ מזה נגיע פה בקרוב מאוד לוועדה עם הדחייה של חבות המע"מ

אסף וכסלר:  זה משהו שעבר בממשלה, שזה אומר בשכירות המוסדית לדחות להם את מועד חבות המע"מ לסוף מועד הפרויקט ואז למנוע מהם את הצורך לממן את הדבר הזה בתחילת הדרך

אסף וכסלר:  חוץ מזה, יש פה מהלך מאוד משמעותי שהתחלנו בהסדרים האחרון והיום קורם עור וגידים

אסף וכסלר:  אנו רואים איך בוועדות התכנון זה נעשה יותר ויותר משמעותי – תדריך התכנון להשכרה

אסף וכסלר:  מדבר על צפיפות הרבה יותר גבוהה של דירות בפרויקטים של דיור בשכירות מוסדית שמעלה את הכלכליות של הפרויקטים האלה

משה גפני: טוב

משה גפני:  זה מה שאתם מבקשים מאתנו? את הנושא של ההצמדה מהסכום של הפטור מבטלים?     

אסף וכסלר: כן

חמד עמאר: אנחנו מכירים את זה

חמד עמאר:  הבאתם את זה בחוק ההסדרים הקודם

משה גפני: למה דווקא בגיל זה צריך דיווח מקוון?     

חמד עמאר: וגם כשאנו היינו בממשלה

חמד עמאר:  אתם כל עם זורקים שוב, אותו דבר

מתן יגל: אם יש הצעה טובה שלא עברה בעבר, לא הופך אותה ללא טובה

אסף וכסלר: הממשלה עדיין יכולה לסבור שזה מהלך נכון

שולמית אלוני: יש גם עניין של כיבוד רשויות

שולמית אלוני:  דיברנו על זה

שולמית אלוני:  זה הגיע לכנסת

חמד עמאר: גם בחוק שלנו היה

חמד עמאר:  הורדנו את זה בוועדת שרים לחקיקה

שולמית אלוני: כל היום ראינו את זה, מהדלקן האוטומטי להצעת חוק של השכירות וקודם לכן מס הרכישה

שולמית אלוני:  יש פה הצעות שחוזרות שוב ושוב

שולמית אלוני:  ומס הפחמן והממיסים

שולמית אלוני:  דברים שהוועדה חוזרת ואומרת- -      

משה גפני: זה לא חיסרון

משה גפני:  יש כאלה שחוזרים בתשובה

ינון אזולאי: הבעיה שלנו שאנו נותנים להם לצחוק עלינו פעם אחר פעם

ינון אזולאי:  זו הבעיה שלנו

חמד עמאר: למה מביאים את זה לסדר-היום? הביאו את זה בינואר, הביאו את זה כשהיינו בממשלה, הורדנו את זה בוועדת שרים

משה גפני: אמרו לי, שכל הדברים האלה הם מביאים בסופו של דבר את האפשרות להביא את התקציב

משה גפני:  אחרת יחסר כסף

משה גפני:  אתה מכיר את זה

חמד עמאר: כן

חמד עמאר:  אם הם לא מעבירים את זה יחסר כסף

משה גפני: בבקשה

אורית פרקש הכהן: אומר רק בקצרה לפרוטוקול, הנושא הזה מורכב משני ראשים

אורית פרקש הכהן:  יש הנושא האחד, להוריד את ההצמדה לתקרת הפטור ממס של דמי שכירות

אורית פרקש הכהן:  על זה אני מוכנה לקיים דיון מהותי

אורית פרקש הכהן:  רוצים להוריד את תקרת הפטור במשך הזמן

אורית פרקש הכהן:  זה יכניס כסף למדינה, שאתה תתחיל לשלם מס, בסוף שוחקים את הסכום שמעליו מתחילים לשלם מס על השכירות

אורית פרקש הכהן:  זה נושא לגיטימי לדיון

אורית פרקש הכהן:       אני מתנגדת בתוקף לדווח על כך שאיני חיה בשכירות

אורית פרקש הכהן:  בואו נחייב את אזרחי ישראל, שלא אנסו אף אחד היום, שלא גנבו מהמכולת, שלא רימו, שהם אזרחים שומרי חוק

אורית פרקש הכהן:  מה זה סוג ההצעה הזו? התנגדתי לה בתור שרה בממשלת השינוי

אורית פרקש הכהן:  הפרק הזה ירד מחוק ההסדרים ועתה חוזר אלינו

אורית פרקש הכהן:  אני מתנגדת ליוזמות כאלה שמתייחסות לאזרחים כאל גנבים, ואומרים להם: תדווחו שלא גנבתם

אורית פרקש הכהן:  אני מתנגדת לזה

אורית פרקש הכהן:  אתם יכולים להחזיק בדעתכם

אורית פרקש הכהן:  אני מתנגדת לזה מכול וכול

אורית פרקש הכהן:      בהמשך למה ששלומית אמרה, למה לחזור שוב ושוב עם דברים שהממשלות זרקו את הדברים האלה מכל המדרגות

אורית פרקש הכהן:  אולי אדוני היושב-ראש – כי יש לאגף תקציבים תוכנית אחרת - היום יורד פלאט אדיר על הממשלה, אולי הם רוצים שהתהליך שקל והמשרדים לא יוכלו להוציא שקל, ואולי זו דרך לחסוך בתקציב

אורית פרקש הכהן:  לא יודעת

אורית פרקש הכהן:  אני לגמרי מתנגדת לזה

משה גפני: תודה רבה

משה גפני:  חנוך, בבקשה

חנוך דב מילביצקי: ברור לחלוטין שיש לשמור על מסגרת תקציבית

חנוך דב מילביצקי:  יחד עם זאת, הגישה של האזרח הוא עבריין עד שלא הוכח אחרת - צריכה להשתנות

חנוך דב מילביצקי:  יותר מזה, אם אנו רוצים לעשות רוויזיה בשוק השכירות, זה צריך להתבסס על דירת מגורים - כן או לא

חנוך דב מילביצקי:  אם יש לי דירת מגורים של 6,500 שקל שאני משכיר ושוכר פחות או יותר באותו כסף, או מוסיף לכיסי כ-500 שקל, לא נכון למסות אותי על זה

אסף וכסלר: אתה לא ממוסה

אסף וכסלר:  זה עבר בהסדרים האחרון

חנוך דב מילביצקי: אז 8,000 שקל

חנוך דב מילביצקי:  אבל אם להבדיל יש שתי שתיים או שלוש או חמש דירות, אני צריך להצהיר על דירה אחת שמשמשת אותי למגורים

חנוך דב מילביצקי:  וכל היתר – תמסה אותי כמו מס הכנסה

חנוך דב מילביצקי:  תקרע אותי במיסוי

חנוך דב מילביצקי:  החישוב הזה, של לפי תקרה כלשהי שלא ברור איך אתם מגיעים אליה ולא ממש רלוונטית לרוב האנשים, לא ממש נכונה

חנוך דב מילביצקי:  הרי מה יקרה – שאתה מוסיף נטל מס, אז מה קורה? הוא בהכרח מתגלגל על השוכרים

חנוך דב מילביצקי:  בהכרח בטח בשוק כמו היום שאין חלופות לקנות

חנוך דב מילביצקי:  אז תלווה את הצעד הזה בהקפאת מחירים

חנוך דב מילביצקי:  כפי שאמרתי קודם - תקבע פה הגנת הדייר שנתיים שלוש לפני שאתה עושה צעד כזה ואז מצד אחד אתה לא עושה עלייה של דמי שכירות, ומצד שני אתה נלחם באלה שיש להם הרבה דירות ומשכירים, ומתמרץ אותם על ידי הורדת מס רכישה, על ידי הטבות במס שבח לתקופה הזו - למכור

חנוך דב מילביצקי:  קצת מהלך שנראה איזה קוהרנטיות

חנוך דב מילביצקי:  אין שום קוהרנטיות במה שאתם עושים

חנוך דב מילביצקי:  זה מפה ומשם

חנוך דב מילביצקי:  מאכזב

משה גפני: תודה רבה

משה גפני:  אלי דלל

אליהו דלל: אמשיך במילה מאכזב

אליהו דלל:  אני מצפה לקבל נתונים שאומרים על רגישויות של השוק עצמו, אם אני מעלה את המס מה קורה, במי זה פוגע, איך פוגע

אליהו דלל:  כי אנו רוצים לשמור על שוק השכירויות כי מי ששוכר דירה זה ברוב המקרים מעמד ביניים ומטה, ואנו בשוק הזה לא רוצים לפגוע

אליהו דלל:  אתם צריכים לבוא עם נתונים – במי זה פוגע, במי לא וכו'

אליהו דלל:      הדברים האלה צריכים להיות הרבה יותר מסודרים

אליהו דלל:  וחוץ מזה, הדברים האלה כבר באו פעם, דחינו אותם

אליהו דלל:  אם מביאים אותם שוב, תביאו תמונת מצב אחרת לגמרי – לא רק בגלל גירעון לא בגלל מה קורה בשוק

משה גפני: תודה רבה

משה גפני:  חבר הכנסת ינון אזולאי

ינון אזולאי: תודה רבה, אדוני

ינון אזולאי:  קודם כל אתייחס לעצם התהליך

ינון אזולאי:  להביא את זה פעם אחר פעם, פה עוד שיניתם את המצגת – הבאתם נתונים, לפעמים אתם מביאים נתונים מ-2019 כפי שהיה ודיברנו על זה

חנוך דב מילביצקי: תצטרף אליי לחוק איסור מצגות בוועדת כספים

חנוך דב מילביצקי:  בלי מצגות

ינון אזולאי: כשמביאים את זה פעם אחר פעם וכל פעם דוחים אתכם - אתם עובדים בשיטת מצליח

ינון אזולאי:  לאחרונה זה מצליח לכם

ינון אזולאי:  מקווה שהפעם לא יצליח לכם, מהסיבה הפשוטה ואורית קצת נגעה בזה – הכותרת שאתם באים לקנות את כולנו – מלחמה בהון שחור

ינון אזולאי:  בקצב הזה תתחילו לחלק כסף לאזרחים

ינון אזולאי:  הרי זה לא יקרה

ינון אזולאי:  אתם לא יודעים לתפוס את העבריינים אז אתם באים לאזרחים הישרים ואומרים להם: אתם אשמים, אתם העבריינים, בואו, תשלמו

ינון אזולאי:  זה המצב

ינון אזולאי:  אתה יכול לעשות ככה שהפרוטוקול לא רואה – אסף עשה עם הראש ימינה ושמאלה

מתן יגל: מה זה מכביד על אזרח שומר חוק? 10 דקות להיכנס למחשב?     

חנוך דב מילביצקי: רק 10 שקל דלקן

אליהו דלל: לא לכולם יש מחשב

משה גפני: לא מסכים לדיאלוג הזה

ינון אזולאי: זו לא הבעיה

ינון אזולאי:  אדם צריך לעבוד משרה מלאה במה שהם רוצים, להיכנס שעה למחשב

ינון אזולאי:  ואני לא מדבר על זה אלא על העיקרון

ינון אזולאי:  העיקרון, להפוך את האזרח שהוא הגנב, הרמאי, שהוא המושחת – עם זה אנו לא מסכימים

ינון אזולאי:      כמה כסף זה אמור להכניס?     

אסף וכסלר: בטוח הארוך מדובר על מאות מיליונים, בשנת 25' – האומדן מדבר על 60 מיליון, בשנת 26' – 180 מיליון, בשנת 27' – 300 מיליון

ינון אזולאי: איך זה קפץ מהפעם הקודמת שאמרתם שזה לא אמור להכניס, בדיון הקודם?     

אסף וכסלר: היו שלושה צעדים, שבאו כחבילה אחת

אסף וכסלר:  בסופו של דבר עבר רק צעד אחד – משכיר שוכר מה שנקרא, כלומר אם יש לך דירה שאתה משכיר אותה ושוכר דירה אחרת, תוכל לקבל הטבת מס, מה שחבר הכנסת חנוך התייחס אליו

אסף וכסלר:  זה עבר, שני הצעדים האלה לא

ינון אזולאי: מה שאתה אומר - אני לא רוצה להילחם בהון השחור באמת אלא למסות

ינון אזולאי:  אתם כל פעם באים לקחת מהאזרח עוד ועוד כסף

ינון אזולאי:  כשאתה נלחם – אתה מוריד לו את הפטור

ינון אזולאי:  אתה יודע רק לא יודע לאכוף את זה

ינון אזולאי:  זו הבעיה, שאתם לא יודעים לאכוף

אליהו דלל: יש לי רעיון בשבילכם – תעשו קישור בין הארנונה לבין מה שאתם יודעים ואז תמצאו כל מי שמעלים

משה גפני: תודה

משה גפני:  חמד עמאר, בבקשה

חמד עמאר: אדוני היושב-ראש, אני זוכר את הדיון שהיה לנו לפני קרוב לשבועיים עם בנק ישראל, ומנכ"לית בנק ישראל אמרה שהנושא של המזומנים זה לא עוזר, חוק המזומנים והשפעת המזומנים על ההון השחור

חמד עמאר:  כל פעם שמגיע חוק לכאן, דבר ראשון שאני שומע – מלחמה בהון השחור

חמד עמאר:  החוק הזה הגיע בתקציב 21', 22'

חמד עמאר:  נפל בוועדת שרים

אסף וכסלר: אחר לחלוטין

חמד עמאר: אותו דבר כמעט

חמד עמאר:  אותו חוק הגיע במאי לכאן לכנסת ולא אפשרנו לו להמשיך להתקדם בכנסת

חמד עמאר:  אני לא מצליח להבין

חמד עמאר:  באיזו שיטה אתם עובדים? באמת

חמד עמאר:  יש לנו מצב כל כך קשה במדינה, מצב כלכלי קטסטרופלי, יירוד בדירוג באשראי ואתם מנסים להעביר משהו – יעבור – יעבור, לא יעבור – לא יעבור

חמד עמאר:  הרי במאי הבאתם את זה לכאן ואמרנו לך שלא יעבור

חמד עמאר:  אז למה אתה מחזיר את זה עכשיו עכשיו חצי שנה אחרי? אני אומר לך, החוק הזה, 60 מיליון שקל ילכו מהאזרח הפשוט, העני שמשכיר דירה

חמד עמאר:  ה-120 מיליון שקל שדיברת עליהם ב-26' ילכו מאותו אזרח פשוט כי מי שיש לו דירה יגלגל את זה על האזרח הפשוט וכאן אנו ככנסת רצינו להגן על אותו אדם שיש לו קשיים כלכליים

חמד עמאר:  רוצים לעזור לו

חמד עמאר:  הוועדה כאן דחתה את ההצעה הזו במאי ואמרה לך: אל תביא אותה

חמד עמאר:  אתה מביא אותה אחרי חצי שנה

חמד עמאר:  אני לא מבין

חמד עמאר:  אני במקום היושב-ראש לא הייתי מביא את זה לדיון בכלל

חמד עמאר:  לא הייתי מסכים שיגיע לדיון בכלל

חמד עמאר:  לא יכול להיות, לפני חצי שנה מביאים אותו בחוק ההסדרים, לא עובר – מביאים שוב אחרי חצי שנה

חמד עמאר:  מה השתנה? לא השתנה שום דבר בהרכב הוועדה

חמד עמאר:  אני הייתי כאן, היושב-ראש היה כאן, כולנו היינו פה לפני חצי שנה, ואמרנו לך שלא נעביר אותו ואז אתה מביא אחרי חצי שנה

חמד עמאר:  מה השתנה? שום דבר

חמד עמאר:  המצב יותר קשה

חמד עמאר:  אנחנו בתוך המלחמה של 7

חמד עמאר: 10, ואתה מביא עוד משהו שיקשה על האנשים

חמד עמאר:  לא מבין אותך

חמד עמאר:  תנסו משהו אחר, תשתמשו ברשת – במקום לעבוד בחכה, לזרוק ולנסות להוציא דג - יצא, לא יצא, תעבדו עם רשת

חמד עמאר:  תפסיקו לחשוב שחברי כנסת שוכחים מה שהיה

חמד עמאר:  אני זוכר כל מילה

חמד עמאר:  אפילו בוועדת השרים ב-21' ואיך גדעון סער ניהל את הנושא

משה גפני: האמת היא שאנו שוכחים אבל יש פרוטוקול

חמד עמאר: אני לא שוכח

חמד עמאר:  אני זוכר כל דיון

חמד עמאר:  אדוני היושב-ראש, אני חושב שלא היית צריך להביא לסדר-היום, לכבוד הכנסת כי הכנסת אמרה לא לפני חצי שנה ולא תשנה את דעתה

משה גפני: תודה רבה

משה גפני:  רוצים להשיב בקצרה?     

אסף וכסלר: ביחס לחברות הדירוג, מה שחבר הכנסת עמאר התייחס - אחת האמירות המרכזיות שלהם הייתה – הגיוני שיהיו הוצאות חד פעמיות מאוד גדולות אבל צריך להראות איזה נתיב של התכנסות בהקשרי ההוצאה ובהקשרי תקציב המדינה וזה אחד הצעדים האלה שמאפשר לממשלה לכנס- -     

חמד עמאר: הם דיברו על זה תקציב קואליציוניים ועל משרדים מיותרים

חנוך דב מילביצקי: לא דיברו על זה

חנוך דב מילביצקי:  הם דווקא היו בעד בהעלאת מיסים

חנוך דב מילביצקי:  דווקא

חמד עמאר: זה יתגלגל על האזרח הפשוט

משה גפני: אני רוצה לשאול שאלה - איך זה מתנהל אצלכם? הייתה ישיבה לפני חצי שנה

משה גפני:  הייתי היושב-ראש

משה גפני:  כולם היו בדיון הזה

משה גפני:  הבאתם את החוקים האלה, ודחינו אותם

משה גפני:  אותו הרכב שהיה כאן, נמצא גם עכשיו

משה גפני:  כשאתם עשיתם את החשבון באגף תקציבים, עשיתם את החשבון שנביא שוב את החוקים האלה

משה גפני:  מה היה? חשבתם שאני השתניתי? שחברי הוועדה השתנו? תשתפו אותנו איך אתם מנהלים את העסק הזה

מתן יגל: שני דברים

מתן יגל:  ראשית, ההבנה שלנו שבסיבוב הקודם אחת הסיבות שזה נעצר - מפאת חוסר זמן בוועדה

מתן יגל:  היו פה דיונים מאוד משמעותיים על קרן הארנונה

מתן יגל:  ממה שהבנו, אין זמן כרגע להתעסק בזה וזו אחת הסיבות המשמעותיות

ינון אזולאי: מתנצלים אם הבנתם לא נכון

חמד עמאר: אני זוכר מה אמרתי

חמד עמאר:  קיימנו דיון על זה

חמד עמאר:  תיכנס לפרוטוקול

מתן יגל: לא הספקנו לקיים דיון נוסף

שולמית אלוני: זה לא שלא הספקנו

שולמית אלוני:  אותן עמדות עלו פה גם בפעם הקודמת

מתן יגל: שנית, אנחנו אחרי מלחמה והוצאות מאוד גבוהות ולכן עכשיו צעדים שיגדילו את הכנסות המדינה, בטח ובטח בסוף אנשים שהיום מעלימים מס – לא מדברים על להעלות מס רגיל שאדם אמור לשלם על הכנסה או מע"מ או דברים כאלה

מתן יגל:  הצעד הזה אמור למסות בסך הכול אדם שמעלים מס

מתן יגל:  מי שלא מעלים מס החוק הזה לא משנה לו במילימטר חוץ מארבע דקות להיכנס לאינטרנט פעם בשנה

שולמית אלוני: אל תגיד את זה, ארבע דקות

אסף וכסלר: נכנסים לאתר רשות המיסים, מספר תיק, מספר תעודת זהות

אליהו דלל: מילה אחת לפני כן

אליהו דלל:  אנשים מבוגרים שהפנסיה שלהם היא רק מהדירה הזו, השכירות

אליהו דלל:  היו עצמאיים כל החיים, לא שילמו לא פנסיה, אין להם כלום

אליהו דלל:  רק מהדירה הזו

אליהו דלל:  אין להם מחשב, לא יודעים מה זה מחשב

אליהו דלל:  שום דבר

אליהו דלל:  אין מי שיעזור להם בזה

אליהו דלל:  אם אתה אומר: אני פוטר אדם מעל גיל 65 – אני יכול להבין, אבל יש אנשים באוכלוסייה, שקשה להם בזה וזה לא ארבע דקות וצריכים להיעזר בבן או בנכד או בשכן

אליהו דלל:      אני רוצה שתבואו עם דברים יצירתיים

אליהו דלל:  למשל – שזה לא עלה פה ואמרתי גם קודם

אליהו דלל:  אנו מוכנים לשבת על דברים שיהיו יצירתיים

אליהו דלל:  יש פה חברי כנסת שמכירים את הדברים

אליהו דלל:  יש להם ניסיון מעמיק בזה

אליהו דלל:  למשל יש לא מעט עיזבונות של אנשים שיש להם קרקעות ואותם לא בונים

אליהו דלל:  לא יודע מספרים, אבל אתם יכולים לבדוק את זה

אליהו דלל:  תמסו את זה

אליהו דלל:  מי שלא בונה תוך שנה שנתיים – תמסו

אליהו דלל:  מכיר הרבה מאוד עיזבונות – אם זה של וילות או של קרקעות ומגרשים וכו'

אליהו דלל:  לא בונים – תכניסו את זה לבניה, לשוק, תוציאו לשוק

אליהו דלל:  הנה רעיון

אליהו דלל:  יש הרבה דברים שאנו יכולים לעזור לכם

אליהו דלל:  אבל אתם לא יכולים להנחית עלינו דברים, גם נאמר פה – מי שלא דיווח – עבריין

אליהו דלל:  להפך, תגידו הפוך, שצריך לדווח כל מי שיש לו

מתן יגל: זו ההצעה

מתן יגל:  שכל מי שיש לו צריך לדווח

מתן יגל:  גם יש בהצעה פתרון לאנשים מבוגרים

משה גפני: בבקשה

אורן בוטא: תמיד כשאגף התקציבים בא עם הצעה, היא לרעת האזרח

אורן בוטא:  זה ברור

אורן בוטא:  רוצים לדאוג לקופת המדינה כדי שהגירעון יקטן

אורן בוטא:  אני חושב שיש פה פופוליזם לכיוון השני

אורן בוטא:  יש אנשים, כפי שאמר ידידי אלי דלל, שיש להם קרקעות ויש אנשים שיש להם המון דירות, ואני מציע שלא יוכלו לקחת חברה ודרך חברה לקזז הפסדים מול דירות

אורן בוטא:  כל דירה מעבר לדירה הראשונה, מעבר לסף סכום שקבעתם, שתמוסה ב-10%

אורן בוטא:  אתם לא עושים זאת כי יש התנגדות במי שמפעיל את הכלכלה הישראלית, אז אני מציע שאם ה-10% הללו היו נכנסים ללא קיזוזים, היה פה הישג אדיר לציבור בישראל שלא מרוויחים יותר מ-20,000 שקל לתא משפחתי ויש המון כאלה שלא מגיעים ל-20,000 שקל

אורן בוטא:  הדירה הראשונה היא נכס לעצמאיים שלא הייתה להם פנסיה, יותר מ-200,000 עצמאיים – לכל אורך חייהם יש להם דירה שברגעים אלה מקבלים כל חודש וחיים מזה כי אין להם פנסיה אחרת

אורן בוטא:  תקדישו לזה משמעות ותחשבו על ה-10%

אורן בוטא:  תודה

משה גפני: תודה רבה

משה גפני:  כשאני מקבל מכם הצעת חוק, שהיא דיווח, כלומר כאילו אנו באיזה מקום שהאזרח צריך לדווח על זה ששוכר דירה, משכיר דירה – זה דבר שלא הסכמתי לו כבר לפני הרבה שנים

משה גפני:  היה לי אתכם ויכוח

משה גפני:  הקודמים לכם

משה גפני:  זה לא בסדר

משה גפני:  זה כאילו אנו באיזו מדינה טוטליטרית

משה גפני:  אתם רוצים להרוויח כסף? ואמרתם את הסיבה – יש מלחמה, אז אתם הולכים ומשעבדים את האזרח ואפשר לחשוב שהאזרח לא יודע להתמודד עם זה? הוא גם יידע להתמודד עם זה

משה גפני:  זה דבר שרעיונית לא בסדר

משה גפני:      שאלתי אתכם, איך אתם עושים את זה? אתם אנשים חכמים, מכירים את המצב

משה גפני:  למה אתם ככה מקשים על האזרח? אבל בסדר

משה גפני:  הבאתם – הבאתם

משה גפני:  א1ני נאמן לאותה שעה שהבאתי את זה לדיון שאני בקואליציה, אז הבאתי את זה לדיון

משה גפני:  לא רוצה להצביע על זה

משה גפני:  כנראה לא אצביע על זה בכלל

משה גפני:       תודה רבה, הישיבה נעולה